Downloaded from YTS.MX
Mislim da je svaki veliki vođa svoje sudbine neustrašiv.
Official YIFY movies site: YTS.MX
Nema drugog načina.
Svjestan, ali neustrašiv.
Sama ću donositi odluke u životu
i sama zarađivati.
Sama ću kupiti auto i sama ću se probiti.
Neću ovisiti ni o kome drugom.
Čim ovisiš o nekome, gubiš nešto.
Gubiš pravo da sam odlučuješ.
Jednostavno se moraš odvažiti.
Ako riskiraš i radiš po svome, to može biti strašno.
Zato moraš biti hrabar.
Shania je promijenila country glazbu jer je rekla ovako:
„Ovdje su granice? Super.”
Bila je prva osoba koja je probila granice i promijenila glazbene žanrove.
Utrla je novi put.
Shania sve radi. Svira gitaru, sama piše pjesme,
ima lude nastupe uživo.
Bila je snažna žena u countryju, što je teško jer ondje
žene ne uspijevaju.
Morali biste je udariti maljem da je oborite.
Prodaja albuma. Ne streaming.
Koliko njih objavi megauspješan album,
pa još jedan takav, a kamoli dva?
Možda ne nosi natpis na šeširu na kojem piše da je feministica.
Samo je to učinila.
Shania Twain promijenila je kulturu.
Utrla je put ne samo ženama u countryju
nego i glazbenicima općenito.
Jeste li spremni?
Pitala sam…
jeste li spremni?
Većinu djetinjstva provela sam
u rudarskom gradu srednje veličine Timminsu u Ontariju.
SHANIA JE ŽIVJELA U SKROMNOJ KUĆI S RODITELJIMA JERRYJEM I SHARON.
BILA JE JEDNO OD PETERO DJECE
Mučili smo se s novcem.
Uvijek je bilo problema s plaćanjem računa za struju, stanarine…
Problema s kupnjom namirnica. Bila je to stalna borba.
Mama je voljela glazbu.
Oba su roditelja voljela glazbu pa je uvijek svirala glazba.
Uglavnom country.
Često sam slušala Dolly, The Coat of Many Colors.
Dolly Parton je jako utjecala na mene.
-Dijete, kako si porasla. -Odrastam, zar ne?
Živjela je zanimljivim životom,
odrasla je u maloj kolibi.
S hrpom djece, bez puno novca.
Bila sam fascinirana njezinom pričom i pomislila:
„Ako je potekla odande i završila na posve drugom mjestu…
Valjda je moguće. Možda mogu… Možda imam šansu.”
Odlučivala sam što ćemo slušati na radiju.
Uvijek sam mijenjala stanice,
pronalazila glazbu koju sam smatrala da treba slušati u autu.
Uvijek bih uskakala u harmonije, pjevala uz pjesmu.
Vjerojatno je tada moja majka prepoznala
da imam drukčije uho za glazbu od običnog djeteta.
Mislila je da to trebam razviti i postati pjevačica.
S tri godine mama me stavljala na pultove,
a ja bih pjevala za ljude u restoranu. Pjevala bih uz džuboks.
Gdje god je moja majka mogla naći publiku, onamo me vodila da pjevam.
Počela sam svirati gitaru s osam godina.
Tata me naučio prva tri akorda.
D, G i A. Jasno se sjećam.
San moje majke bio je da postanem profesionalna pjevačica.
OD OSME GODINE MAMA JE VODILA SHANIJU NA KASNE NASTUPE U LOKALNIM BAROVIMA
Rekla bi: „Doći ću po tebe
kad tata zaspi,
a onda ćemo se iskrasti,
otići u bar i ti ćeš otpjevati set.”
Katkad bismo se vratile, a on bi i dalje spavao,
a katkad bi nas čekao.
To ne bi dobro završilo.
Bila sam prestravljena prije nastupa.
Mogli ste ući kao klinac
kad bar službeno više nije posluživao alkohol,
iako su svi stolovi bili puni zadnjih pića.
Bilo je ludo. Ujutro sam imala školu.
Mama je bila opsjednuta.
Djeca nisu pjevala u barovima.
Uopće.
To nije bilo uobičajeno. Ne.
Sjećam se da sam se uvijek trudila imati stotinu pjesama na svom repertoaru.
Odjednom.
Ako bend ne zna jednu pjesmu, znao bi neku drugu pjesmu.
A mogla sam i primati zahtjeve.
Odrastanje u nasilnom kućanstvu bilo je…
grozno.
Ali ja sam se zaključala s glazbom
kako bih blokirala sve ostalo,
tako da sam mogla vidjeti, čuti, misliti i zamišljati samo glazbu.
Zato što je mama govorila:
„Možeš uspjeti. Uspjet ćeš.”
Mislila sam da ćemo se spasiti ako uspijem,
kao da sam imala odgovornost da budem izvođač, da se time bavim.
SHANIA IZVODI „TO DADDY” S 11 GODINA
PUTUJUĆI S MAJKOM SHANIA JE UPOZNALA LOKALNU COUNTRY PJEVAČICU MARY BAILEY.
TO JE BIO POČETAK POSEBNOG ODNOSA
Održavala sam koncert u Sjevernom Ontariju,
a Shania je zagrijavala publiku.
I ta djevojčica, oko 11 godina,
gitara je bila veća od nje,
sjela je i zapjevala, a ja sam stajala sa strane i pomislila:
„Ajme, ne mogu vjerovati.”
Taj zvuk, glas, kontrola, još tada.
Izmamila mi je suze, toliko je osjećaja bilo u glasu.
Majka joj je bila ondje, Sharon.
Sharon me pitala bih li razmislila o suradnji.
Odmah u startu pomislila sam kako ta djevojčica ima priliku.
SHANIA SVIRA U ŠKOLSKOM ORKESTRU TIMMINSA
Znala sam samo da volim glazbu.
Stalno sam pjevala, bila sam glazbeno kreativna.
Kad sam postala tinejdžerica,
već sam povremeno nastupala na televiziji.
ŠOU T. HUNTERA
Rado opet pozdravljam 15-godišnju
gđicu Eilleen Twain! Poželimo joj dobrodošlicu.
Kad sam navršila 16 godina, već sam žarko željela pjevati rock.
Što se mojim roditeljima nije svidjelo
jer su mislili da ću pjevati „njihov country” do kraja života.
1981. - SHANIA PJEVA 'HIT ME WITH YOUR BEST SHOT' PAT BENATAR
Željeli su da budem nova Tanya Tucker.
Ja sam željela slobodu.
Htjela sam iskoristiti energiju i maknuti se od gitare.
Bio je to težak prijelaz jer sam uvijek bila sramežljiva pjevačica.
Kad sam počela pjevati rock,
počela sam razvijati vlastiti stil.
Širila sam vidike kreativno, umjetnički,
a to se odrazilo i na to kako pišem pjesme.
Mare mi je bila velika potpora, poticala me da pišem pjesme,
snimam više demo-snimaka…
Tada sam pomislila da zbilja ima talent potreban da uspije.
Doista ima nešto jedinstveno.
Ideja je bila napraviti demo-snimke
koje će zainteresirati producente i diskografske kuće.
A onda…
roditelji su mi umrli.
PRVOG STUDENOG 1987. SHANIJINI RODITELJI POGINULI SU U PROMETNOJ NESREĆI
S 22 GODINE SHANIA JE MORALA SKRBITI
O MLAĐOJ BRAĆI I SESTRI MARKU, DARRYLU I CARRIE-ANNE
I nitko mi nije mogao pomoći da se nosim
s tom tugom.
Bilo je to strašno vrijeme.
Svijet joj se srušio.
Rekla je: „Mary, ne znam što ću. Zbilja ne znam.”
U to sam vrijeme samo htjela odustati
i… naći pravi posao.
Sad imam djecu. Moram uzdržavati djecu.
Kako ću to učiniti?
Mary Bailey je rekla da se otvara pjevačka gaža u odmaralištu
u mjestu Deerhurst u Huntsvilleu u Ontariju.
Deerhurst je bio odmaralište koje je organiziralo nastupe.
Postavljali su mjuzikle u stilu Off-Broadwaya.
Bila je to gaža. Posao.
Pružila se prilika da zaradi novac da prehrani obitelj.
Ispostavilo se da se nastupi uživo bolje plaćaju,
čak i na toj niskoj razini, nego običan posao.
Plaćalo se prilično pristojno. Mogla sam uzdržavati braću.
Zarađivala sam dovoljno da nas prehranim pjevajući u tom odmaralištu.
Kad sam nastupala u Deerhurstu,
šou poput onih u Vegasu
bio je posve drukčija priča.
Prvi put sam nastupala u takvoj priredbi.
Gđica Eilleen Twain. Da vas čujem!
Bilo me jako strah. Uopće nisam znala što radim.
Nisam imala pojma
kako pjevati i nositi visoke pete, na primjer. Istodobno.
Morala sam brzo učiti jer mi je to postao posao.
Negdje usred svega toga, naučila sam
poštovati i cijeniti činjenicu
da imam dar koji bi bilo šteta odbaciti, umjesto da mu se posvetim.
Bila sam zauzeta uvježbavanjem, brigom o klincima.
Prije i poslije nastupa išla bih kući pisati.
Nisam mogla drukčije napredovati osim da se ubijam od posla.
Nikako drukčije.
BOŽIĆ 1991. SHANIA SVIRA ZA OBITELJ I PRIJATELJE
Jedino što sam mogla je raditi, snimati demo-snimke, pisati pjesme
i nadati se šansi.
Shania se počela više fokusirati i shvaćati
tko je i u kojem smjeru želi ići.
Nazvala je i rekla: „Znaš, Mary,
spremna sam izvoditi country.”
NASHVILLE, TENNESSEE DOM COUNTRYJA
Nashville 95, WSM-FM…
SHANIA JE 1992. POTPISALA PRVI UGOVOR ZA SNIMANJE ALBUMA
Moj debitantski album je bio tipično iskustvo
za pridošlicu u gradu, u Nashvilleu.
Bila sam vrlo oprezna i pokušavala se snaći
kao originalni umjetnik s brojnim vlastitim idejama,
a da me pritom ne izbace iz grada.
Bio sam potpredsjednik Odjela za izvođače
kad sam potpisao ugovor sa Shanijom.
Najviše se sjećam njezina glasa.
I dalje ne zvuči kao nijedna druga pjevačica.
Njezine pjesme, ne želim da me pogrešno shvatite,
ali neke su joj pjesme bile nepotpune u to vrijeme, po mom mišljenju,
i nisu bile dovoljno country
kao što smo mi tada smatrali da trebaju biti.
Počeli smo tražiti pjesme
drugih autora i izdavača u gradu.
Kao autorica pjesama svakako sam bila žešća.
Odjel za izvođače
nije mislio da je to dovoljno country
i morala sam prilagoditi svoja očekivanja.
Nisam plakala zbog toga. Prihvatila sam to.
Nema mnogo mog kreativnog doprinosa
na albumu, uopće.
Osim načina na koji sam pjevala ili frazirala u studiju.
Nisam se mogla razmahati jer su snimanja trajala tri sata.
Što sam mogla u tri sata? Pjevači jingleova su gotovi za tri sata.
Ali ako želiš biti kreativan… Nisam mogla eksperimentirati.
Nisam imala prostora da srastem s projektom.
Za početak, imali ste umjetnicu i menadžericu.
Mislim da nas nisu baš ozbiljno shvaćali.
Shania, dobro došla. Izgledaš super na TV-u.
-Zbilja. -Hvala.
Jedan od važnih aspekata tog posla ovih dana je prezentacija,
a izgled ima važnu ulogu.
Ti imaš izgled da podupreš divnu pjesmu.
Je li ovo zadnja koju si snimila za album?
-Ne, lagala sam. -Lagala?
-Bravo. -Ne, istina je.
A ovo je album Shania Twain.
Lako se pamti jer je naziv tako neobičan, a na naslovnici je lijepa slika.
Pridružuje nam se Shania Twain.
Njezin istoimeni album prvijenac privlači pozornost.
-Da. -Izgledaš sjajno.
-Dobro zvučiš. -Hvala.
U countryju se moraš truditi triput više od prosječnog tipa
kako bi dobila priliku.
Morala si biti neumoljiva.
Samo će te tako shvatiti ozbiljno.
Moraš se ubiti da bi uspio. Vrijedi li toga?
Ne znam. Kad si mlada, zašto ne?
Žene u countryju, konkretno,
katkad moraju ispunjavati drukčije standarde od muških kolega
u istom žanru.
Johnny Cash je mogao pjevati o tome kako je upucao tipa u Renu,
opijao se do besvijesti i šmrkao kokain,
i nikom to ne bi smetalo.
Od žena se očekivalo da predstavljaju
ono što se smatra dobrim kršćanskim vrijednostima.
Ovo osobito vrijedi za ženu: ako ne znaš tko si,
što želiš reći i što želiš predstavljati, netko će ti reći.
To možda nije u skladu s onim što zapravo želiš.
Spot za „What Made You Say That?" bio je trenutak
koji sam kreativno iskoristila
i to me oslobodilo.
Oslobodila sam se na više načina.
Od tog prvog glazbenog spota.
Možda je imala ograničenja kad je riječ o glazbi koju je mogla snimati,
ali vizualno je mogla biti kreativna u svim elementima.
Osjetila sam slobodu.
Za mene kao umjetnika to je bila vjerojatno najveća prekretnica,
spoznaja da ću imati više utjecaja nego u bilo čemu drugom što sam radila.
Jer je to uistinu dalo ton.
Tako je svjež u usporedbi s drugim spotovima koji su se prikazivali.
Pogledajte ga.
„Ajme, kako da to prikažemo?”
Ta je žena vrlo senzualna, a u početku CMT nije bio osobito zagrijan
jer je to bilo potpuno novo.
Žene baš nisu pokazivale goli trbuh u countryju.
Narušavala sam imidž countryja. Nesumnjivo.
Fantastično. Osim toga, pipa superseksi tipa bez majice.
Pokazuje da je glavna i poručuje da joj sve prepuste.
Naravno, onda se dogodio Mutt. Mutt je vidio taj spot i…
I to je bilo putovanje za sebe.
MUTT LANGE BIO JE MEĐU NAJCJENJENIJIM PRODUCENTIMA U ROCKU
SNIMIO JE HIT ALBUME ZA AC/DC, DEF LEPPARD I BRYANA ADAMSA
Rekla sam da neki Mutt želi razgovarati s njom o glazbi.
Rekla je: „Mary, zaboga.”
Rekla sam: „Ne znam tko je. Mislim da se bavi glazbom. Čini se da zna mnogo.”
Ne znam tko je to. Još ne znam u čemu je uspješan.
Znam samo da se zove Mutt Lange.
Mislila sam da je Mutt čudno ime.
Bilo je smiješno. Kakvo je to ime Mutt? Mutt Lange.
Bilo mi je baš smiješno.
Nazvala sam ga jedne noći u 1 h,
mislim da je kod njega bilo 6 h ujutro, i razgovarali smo tri sata.
Naš je razgovor trajao tri sata.
Puštao mi je svoju originalnu glazbu na telefon,
a onda sam mu pjevala preko telefona.
Rekao je da se moramo sastati i pisati glazbu.
„Ovo bi moglo biti fora jer obožavam country.
Jako mi se sviđa tvoj glas i to bi mogao biti zgodan spoj.”
Nisam htjela biti previše nametljiva, ali u sebi sam mislila:
„Ajme, ako zahvaljujući tom tipu moja glazba može zvučati tako,
to bi bilo ludilo. Ideš.”
Prvi album objavljen je 1993., čini mi se, i nismo dobro prošli.
Objavili smo dva singla
koja su došla na valjda 55. mjesto country top liste.
Smatrali su je još jednom nadobudnom pjevačicom, znate?
Šef diskografske kuće Lewis rekao je: „Idemo na ručak.
Moramo razgovarati o tome što se događa
jer bismo te mogli prekrižiti ako se ne uozbiljiš.
Zato mi moraš dokazati da radiš nešto sjajno.”
Pa sam rekla: „Dobro. Radim s rock producentom Muttom Langeom.”
Kao da moram nešto priznati.
Doimalo se kao priznanje,
a on se zaprepastio
i rekao nešto tipa „Jebote” ili slično.
A ja mislim da bi to moglo biti „Jebote, nema šanse”
ili „Jebote, to je nevjerojatno.”
Srećom, mislio je da je nevjerojatno.
Mutt je bio jedan od mojih uzora, producirao je Back In Black,
Def Leppard i slično, a ja sam to obožavao kao roker.
Znao sam za njega i znao sam za njegovu prošlost.
Bio je svjestan countryja više nego što je itko vjerojatno znao.
Jedan, dva, tri…
Sad sam pisala kako bih snimala vlastitu glazbu, što mi je bio san.
To je bio san.
Taj san sam otišla naći u Nashvilleu
i nisam ga odmah našla.
Bila sam ludo motivirana i nadahnuta.
Odjednom sam imala Mutta, kojem se jako sviđaju moje ideje.
Treba li pričekati na samom kraju?
Npr. ako otpjevam „Odoh odavde”. Pauza. Da između bude pauza.
Napisali smo album vrlo brzo.
Tijekom tog procesa zbližili smo se i započeli divnu vezu.
Dakle, da sažmem, upoznali smo se,
zaljubili, zaručili, napisali smo cijeli album, sve u šest mjeseci.
I vjenčali smo se u šest mjeseci.
Učinili smo toliko toga, bilo je to jako intenzivno razdoblje.
Mutt ju je slušao,
a zauzvrat je znao kako da ona dobije jači glas.
I znao je iz nje izvući ono što sama još nije izvukla.
Pronašli ste nekoga komu to možete povjeriti
i znate ne samo da vas neće osuđivati nego će vam pomoći da to uobličite
da bi postalo sjajno, jedinstveno i nosilo vaš pečat.
Zato je to među najvećim partnerstvima u glazbi.
Čujete pravu Shaniju, samo silno pojačanu.
VELJAČA 1995. - OBJAVLJEN JE SHANIJIN DRUGI ALBUM 'THE WOMAN IN ME'
Htjela sam „Any Man of Mine”.
Htjela sam to kao prvi singl s albuma The Woman In Me,
no ostali su se složili da je najsigurniji "Whose Bed Have Your Boots Been Under?"
jer zvuči više country.
Što je bila istina.
Da sam se borila za to, pobijedila bih.
Pristali bi. Znam.
Željela sam da se svi šokiraju.
Nisam se htjela diskretno pojaviti.
Ali mislila sam da se ovaj album ne svodi na jednu pjesmu
i znala sam, kad javnost čuje „Any Man of Mine”,
pridobit će radijske postaje.
Nema druge nego probati. Smatrala sam da će taj singl razvaliti.
Ako radite moj posao,
a to je prodaja albuma, znate kad imate hit.
Ne morate imati zlatne uši ili biti genij.
Jednostavno znate.
Dovoljno da odem svom šefu u New York i kažem:
„Potrošit ću na ovo više novca nego što će ti biti drago,
jer očekujem golemi hit.”
ZA SLJEDEĆI SPOT SHANIA JE ODABRALA POZNATOG REDATELJA JOHNA DEREKA
Došla je k nama…
Kad kažem nama, mislim na svog pokojnog muža Johna Dereka,
koji je bio poznat po snimanju, osobito žena, lijepih žena.
Rekla sam da ćemo je snimati. Zvuči zanimljivo.
Pitao je je li lijepa. Rekla sam da izgleda prelijepo.
Imao je neobičan pristup i mnoge djevojke nisu ga mogle podnijeti.
Bilo mu je najvažnije da izvuče ljepotu.
Nije okolišao kako vam ne bi povrijedio osjećaje.
Prešao bi na stvar i rekao: „Nos ti je kriv
i sad moram promijeniti osvjetljenje i kut kamere.”
Kad bi snimao mene, rekao bi: „Prestani, kao da mirišeš govno”
ili „Usta ti izgledaju kao kokošje dupe”
ili što već, a neke bi djevojke pobjegle u suzama.
Pomislila sam: „Dobro, moraš to prihvatiti i samo nastaviti dalje
jer treba obaviti posao, snimiti spot, a Sunce zalazi.”
Sjećam se smiješnog trenutka
kad je John htio da učini nešto otrcano, a ona nije htjela.
U jednom trenutku unijeli smo se jedno drugom u lice.
Nije baš podnosio odbijanje.
Bila je sjajna. Zauzela se za sebe.
A on je znao biti pomalo težak.
Znala sam kako želim da izgleda i kako se želim predstaviti.
Rekla je: „Ovo je moj spot, ovo je moj novac, dobit ću što želim.”
To je bio jako napet trenutak.
Mislila sam da će tada otići i odustati od spota.
A uključio je kameru i rekao da će dobiti što želi.
Pritisnuo je gumb i skrenuo pogled. Derište.
Otad me poštovao više nego što sam očekivala
i nakon toga smo imali divno prijateljstvo.
Trebale su mi godine da to naučim.
Ako se zauzmeš za sebe, borit će se s tobom do kraja i više te poštovati.
Nije slučajno postala tako velika zvijezda.
SRPANJ 1995. - 'ANY MAN OF MINE' POSTAO JE PRVI NJEZIN BROJ JEDAN NA COUNTRY LISTAMA
Bila sam usmjerena isključivo na karijeru
i kad je diskografska kuća počela shvaćati
da ću učiniti sve da to uspije,
stali su iza mene čvrsto i pošteno.
Bili su naviknuti na drukčiji tempo, na drugu razinu predanosti.
Za mene je to bilo pitanje života ili smrti.
Nećemo jesti koliko inače jedemo,
nećemo spavati koliko inače spavamo.
Još se budim. Ovo nije pošteno!
Ovo je Shania Twain, stiže moja nova pjesma,
stoga ostanite na KISS FM top 30…
Hitovi se ne stvaraju sami. Ne uzastopni.
A spotovi pogotovo ne nastaju sami.
Ima strahovito puno posla.
Bog!
Sjećam se da je Luke Lewis rekao:
„Sljedeći spot trebaš snimiti u Egiptu. U Kairu, ispred piramida u Gizi.”
„Molim?”
To je bio san. Bilo je nadrealno.
Nije bilo jeftino.
Još sam bijesan što nisam išao. Nemate pojma.
Jašu konje oko piramida, a ja sjedim kod kuće i mislim:
„Koji vrag radim?”
Kažem vam, to iskustvo nikad neću zaboraviti.
Osjetila sam da je to početak prilike
da budem uistinu konkurentna u globalnim razmjerima.
Nije bilo dvojbe.
Nisam sumnjala da će taj album promijeniti country iz korijena.
Tako je i bilo.
Sasvim sigurno.
'THE WOMAN IN ME' BIO JE NAJPRODAVANIJI COUNTRY ALBUM 1995.
PROVEO JE 29 TJEDANA NA VRHU TOP LISTE ALBUMA
Shania Twain je bez sumnje vodeća kanadska country zvijezda.
Je li to iscrpljujuće ili uzbudljivo?
Uzbudljivo! Bog!
Čestitam. To je vaše.
SHANIA TWAIN PET MILIJUNA
Prihvaćam!
Kad je album The Woman In Me uzletio,
imala sam dojam velikog postignuća.
Jako dobar osjećaj.
Uzbuđena sam zbog smjera priče.
Ne gubim konce, ali istodobno mislim:
„Usporite, želim malo uživati u ovome.”
Možda to ne mogu pojmiti zato što se tako brzo događa.
Ali ludo je, moram reći. Nevjerojatno cool.
Zdravo.
Ovo mi je prvi tulum za platinasti album pa ne znam što da očekujem.
Hvala svima. Ovo je za nas posebno, ne mogu opisati.
-Hvala na dolasku. -Hvala!
Kanadska ljubimica dobila je dijamantnu nagradu
za prodaju.
Odmah nakon prošlotjedne pobjede na Grammyjima.
Ali tu nije kraj nagradama.
Album godine je The Woman In Me Shanije Twain!
Ajme, nisam to uopće očekivala. To!
„Whose Bed Have Your Boots Been Under?”
Shania Twain.
„Any Man of Mine”!
-Shania Twain! -To!
Shania Twain!
Želim početi s dvoma koji su se trudili
više od ikoga da me dovedu do ovoga danas,
a to su moji roditelji.
Više nisu s nama, ali…
najviše su se žrtvovali da me dovedu do ovoga.
Shania je prodala,
u manje od šest mjeseci, više od šest i pol milijuna albuma.
Pa to je… u to vrijeme bilo nevjerojatno.
Nevjerojatno.
Mogli ste samo reći:
„Ti bokca.”
Morali ste trčati da biste držali korak. Morali ste trčati.
Preplavljena sam, ne mogu vam opisati.
Jednostavno je postalo previše.
1996. SHANIA I MARY SU SE RAZIŠLE
Bila sam sama tako mlada
i provela sam cijele dvadesete s Mary koja mi je bila vodič u životu,
također na osobnoj razini.
Zato je teško
oprostiti se od jednog elementa odnosa, a to smo činile.
No znala sam i da…
Unatoč svemu na čemu smo ona i ja radile,
preda mnom je bilo još toliko toga.
Nisam ni blizu cilju.
Sjajno je. Ali sjajno je samo za country.
Ne u usporedbi s Michaelom Jacksonom.
Nije sjajno u usporedbi s Rolling Stonesima.
Morala sam prijeći još mnogo dulji put.
SHANIA JE POTRAŽILA NOVI MENADŽMENT KOJI ĆE JOJ KARIJERU ODVESTI U NOVE VISINE
Razgovarala je s dosta ljudi, ili s nekolicinom, dok je tražila.
Kad me pitala za Jona,
već sam odavno bio u CBS-u i radio na Springsteenovim albumima,
još na prva dva albuma.
Vidio sam ga na djelu.
Htjela je nekoga tko je menadžer superzvijezda,
i ispostavilo se da je to zato
što je planirala biti veća zvijezda negoli je dotad bila.
Morali smo se osobno naći i uvjeriti se da si pašemo,
ali već i činjenica da je nakon prvog javljanja bio
prijemčiv za tu ideju jako me veselila.
Odmah smo kliknuli. Rekao sam:
„Više ništa ne možemo dodati onomu što si učinila u svijetu countryja.
No što ti zapravo želiš? Kako možemo pomoći?”
Rekla je da postoje tri stvari.
Željela je postati pop pjevačica,
željela je biti međunarodna superzvijezda
i uvjerljivo najbolja izvođačica na turnejama.
Imala je ta tri cilja, jasna kao dan, kad sam prvi put razgovarao s njom.
Rekao sam:
mislim da možemo pomoći.”
1996. NAKON USPJEHA 'THE WOMAN IN ME'
SHANIA SE NAŠLA NA PREKRETNICI KARIJERE
Svi su me podsjećali na to
da se propušta velika zarada
ako ne odem na turneju nakon objave The Woman in Me.
Odlučila je propustiti veliku zaradu.
Nakon tog albuma mogla je provesti još dvije godine na turneji.
Znala sam da će mi odlazak na turneju
odvlačiti pozornost od pisanja boljih pjesama.
Zaključila sam da moram iskoristiti to vrijeme.
Promisliti. Napisati još pjesama.
Ne mogu reći da sam donijela pravu odluku, to je bio rizik, ali strateški.
Morala sam napisati dovoljno hitova
da mi sljedeći album omogući da na koncertu izvodim samo svoje pjesme.
SHANIA I MUTT POČELI SU RADITI NA NJEZINOM SLJEDEĆEM ALBUMU
To zvuči puno bolje. Da. Puno bolje. Zvuči sjajno.
Kad je sjajan osjećaj?
Hvala!
Osjetila sam da se probudila energija.
Puno sam melodija napisala sama, a onda…
Zapravo je to bilo poput štafete.
Oboje smo sjedili s gitarama i igrali se progresijama akorda.
Uvijek je vodio knjige tekstova,
tako da su bile krcate brojnim fora tekstovima.
Iskorištavala bih te ideje.
Smislila bih efektne dosjetke i nastavila pričati priču.
Kako je bilo, Mutte?
U redu, još jednom.
Shania Twain nevjerojatno je vrijedna
i divna kantautorica.
Za dlaku.
Smatram je zaokruženim ljudskim bićem.
Jednostavna je, ali kad uđe u prostoriju,
svima privuče pozornost.
„Ajme. Izgleda kao zvijezda.”
Pogledaj ga. Moraš to osjetiti. Moraš biti…
Jako sam se potrudio oko toga.
-Kunem se. -To je bilo urnebesno!
Znam da sam prebrzo uletio.
Jedne smo večeri bili skupa u New Yorku,
sjedili su ondje,
i imali su kasetofon
sa svim pjesmama koje su uvrštene na Come On Over
i ondje su mi ih otpjevali.
Pustili su pjesmu, ona je pjevala,
Mutt je pjevao harmonije, kao inače na albumima.
Prošli su cijeli album.
DOSAD NEDOSTUPNA DEMO-SNIMKA 'FROM THIS MOMENT ON'
Tresao sam se jer… Dva su razloga.
Glazba je čarobna.
Ne može zakazati.
Ne može zakazati, dobro?
Mom uhu, a to mi dobro ide, svaka je pjesma bila hit.
Bilo je jednostavno tako.
I tako smo krenuli.
Krenuli smo.
U STUDENOM 1997. OBJAVLJEN JE 'COME ON OVER'.
OD 16 PJESAMA S ALBUMA, 12 IH JE OBJAVLJENO KAO SINGL
Život je tekao sjajno Ljubav je morala čekati
Nije bilo žurbe
Novi album Shanie Twain prodan je u više od 12 milijuna primjeraka u svijetu.
Ovo je prvi singl s njezinog novog CD-a i zove se Come On Over.
Album izravnije prenosi moje misli i osjećaje i način izražavanja.
Mislim da se to dogodilo jer sam željela pristup sličan razgovoru.
Kvragu, uspjela sam
Bome sam uspjela
Očito sam se zaljubila
Ako očekujete zbirku sporih kaubojskih balada,
nećete ih naći na ovom CD-u,
ali naći ćete mnogo ljubavnih pjesama i pjesama o vezama.
Između The Woman in Me i Come On Over promijenila se,
ponajviše, namjera.
Namjera je bila
da domaći uspjeh pretočim u globalni.
To je značilo da glazba zvuči mnogo više pop.
Kad smo objavili „You're Still The One”, mislila sam kako je to velik rizik.
To će biti prva balada s ovog albuma, a moji najveći hitovi dotad bili su vedri.
Znala sam da je to prijeloman trenutak.
Mislila sam, ako pjesma ne upali kao balada,
to bi moglo biti to.
'YOU'RE STILL THE ONE' BIO JE SHANIJIN NAJUSPJEŠNIJI SINGL
KOJIM JE PREŠLA U ŽANR POPA I POSTALA GLOBALNA UMJETNICA
Bila je to moćna pjesma uz koju su se ljudi vezivali
i prisjećali.
Ne mogu reći da sam shvaćala koliko je to moćno
i koliko će se ljudi vezati za njezino značenje u svom životu.
„You're Still The One” itekako vrijedi… za moj život,
u smislu da smatram
da su moj brak, moj odnos s mužem,
mnogi smatrali malo vjerojatnim ili su mu davali male šanse za uspjeh.
Kad sam napisala pjesmu, mislila sam
na dobnu razliku između Mutta i sebe, razliku u svjetovima i kulturi,
i zbilja mi se činilo da mnogi ne vjeruju u nas.
Osjećala sam to u intervjuima, novinari su ga zvali Pigmalionom,
kako sve te fenomelnalne stvari
mogu biti djelo neke provincijalke?
Valjda nisu vjerovali.
U zadnje vrijeme mnogo je pitanja o tome koliko duguješ uspjeh
načinu na koji te predstavio. Kako reagiraš na to?
Ti i tvoj muž imate pravo partnerstvo.
Ispričaj nam o tom odnosu i o tome kako ti pomaže u karijeri.
Naravno, da sam bila muškarac,
to se ne promatralo na isti način.
To je seksističko gledište.
U to nema sumnje.
Nikako ne možete umanjiti njegov doprinos. Nikako.
No to je od početka bila suradnja.
Kad biste ga nagovorili da progovori o tome,
a ne znam hoće li ikad, rekao bi isto.
Stvaranje još jednog velikog djela
meni je bio dokaz
da je to istinska i autentična veza
koja nije bila nimalo lažna ili nategnuta.
„You're Still The One” uspinjala se strelovito. Ta je pjesma bila pop hit.
Ali kod Shanije je postojalo još nešto,
njezin kreativni instinkt vizualno je bio spektakularan.
Kad objavite singl, snimite spot.
A spotovi su bili ludnica.
Uvijek sam gledao njezine spotove i mislio kako je super.
Bila je jedna od rijetkih koja je promijenila žanr.
Puštali su joj spotove i na MTV 2, ne samo na CMT-u na Country Countdownu,
uspjela je promijeniti žanr
i bila je prelijepa.
Svi su htjeli da im ona bude djevojka.
Bila je napoželjnija Amerikanka.
Na svim njezinim spotovima imali smo sjajne redatelje,
a kad je snimanje završilo, samo bi rekla da joj pošalju snimku.
Sve ih je sama montirala.
Znala je što želi.
Misliš da si poseban
Misliš da si nešto drugo
OK, ti si aviosvemirski inženjer
To me baš ne impresionira
U spotovima uvijek želim postići nešto novo i drukčije.
Volim postati različite osobe,
ali uvijek mi moraju odgovarati.
Dakle… počinjem od toga kako želim izgledati.
To me baš ne impresionira
Uvijek me privlačio leopardov uzorak, u bilo kojoj boji.
I željela sam goli trbuh. Spot je morao pokazati goli trbuh.
Željela sam sportsko-seksi izgled.
Glamurozan.
Znam da je Shania voljela uzorak leoparda, kao i ja.
Odlučili smo da sva bude u uzorku leoparda.
Koristila se modom
i odjećom i kostimima tako da joj pomažu,
jer je stvorila
neke od najlegendarnijih izgleda u povijesti.
Dobro, ti si Brad Pitt
To me baš ne impresionira
U spotovima se poigravala modom
i samouvjerenošću kad je riječ o njezinom ženskom tijelu.
Sigurnost koju ima u vlastitu seksualnost u tom spotu
izrazito je feministička.
Shania je hodala pustinjskim prostranstvom
obraćajući se cijelom patrijarhatu,
ali na način koji nije bio jako ispolitiziran ili ljutit.
Bio je slavljenički.
Jedan si od onih tipova koji vole laštiti svoju makinu
Tjeraš me da se izujem prije ulaska
Iz nekog razloga, u to vrijeme,
uživala sam pjevati samouvjereno,
pjevati o tome kako sam jaka žena.
To je dio moje osobnosti. To je moja prava osobnost.
Imam svoje stajalište,
želim ga izraziti,
očekujem da ću ga izraziti,
ali pritom mi nije cilj da ikoga razljutim.
To me ne impresionira…
Za mene je Shania Twain vrhunska country pjevačica.
Možeš se pronaći u tim pjesmama. Piše ih.
Piše o tome kako je biti žena iz ženske perspektive.
Od toga da ste vi ona prava
do loše frizure tog dana, haljine koja vam ne pristaje
i hladnog piva nakon napornog radnog dana.
S tim se mogu povezati.
Mislim da Shania preuzima univerzalne ideje ljubavi
i samouvjerenosti i otkrivanja vlastitog identiteta kad si mlada žena,
te izmjene loših i dobrih dana u životu,
sve te univerzalne teme za autore,
a uz nju zvuče kao da nitko nikad nije pisao o njima.
Naravno, postoje brojne pjesme
o tome kako se osjećate dobro kao osnažena žena,
ali ne kao „Man! I Feel Like a Woman!”.
Razumijete? Ta pjesma objedinjuje sve to.
Idemo, cure
Hajde
Shania Twain unijela je u taj žanr pobunjenički duh
koji nije postojao nekoliko desetljeća.
Sama ta izjava „Idemo, cure” je zabavna,
njezin je bojni poklič.
Pridružite mi se.
Budite u mojoj ekipi. Postupajte kao i ja.
Ne dopustite da vas posrame pa da se ne izražavate
zato što ste lijepa žena s kojom se ne znaju nositi.
Posve poludim
Zaboravim da sam dama
Muške košulje, kratke suknje
Zbilja poludim
Činim to sa stilom
Ta je pjesma posve jasna u smislu da je…
Očito, to je izraz: „Čovječe!
Sjajno je danas biti žena. Sada.”
Čovječe! Osjećam se kao žena!
To je slavljenička pjesma.
Ne želim zvučati kao bijesna feministica
kad pišem o takvim temama.
Volim se zabavljati time što volim pisati o…
Ne bih to nazvala ratom spolova, ali volim pisati
o razlikama i koliko su one zabavne.
Ovo je samo jedna od tih pjesama.
Sjajno je biti žena danas,
izražavati se i pritom se zabavljati.
To! Lopta se čak zarotirala.
'COME ON OVER' POSTAO JE NAJPRODAVANIJI COUNTRY ALBUM
PRODANO JE VIŠE OD 40 MILIJUNA PRIMJERAKA
I NAJPRODAVANIJI JE ALBUM NEKE GLAZBENICE
U POVIJESTI.
Jedna je od najuspješnijih umjetnica u countryju i popu,
a Shania Twain uopće ne usporava.
Iskreno,
bilo je puno hitova.
Imali smo hitove. Kao na traci.
Prestali bismo da nismo bili uspješni.
Samo se kotrljalo.
Ne bih rekao da ima mnogo albuma s toliko hitova.
Siguran sam da smo imali 12 singlova.
Puno sjajnih pjesama na jednom albumu. Dobro ste prošli ako ste potrošač.
Zbilja ste dobro prošli.
To je bolji album. Come On Over.
The Woman in Me je sjajan album. A Come On Over je tako…
Dogodi se jednom u životu.
UNATOČ USPJEHU NA TOP LISTAMA I U PRODAJI SHANIA JOŠ NIJE IŠLA NA VEĆU TURNEJU
Očajnički je željela ići na turneju jer je postojalo neizrečeno pitanje,
kako nije bila na turneji s The Woman In Me, je li baš tako dobra.
Budući da sam dugo čekala da krenem na turneju,
osjećala sam pritisak da to bude sjajno.
Ne samo da je bila spremna
nego je znala da mora na turneju
i imala je ogromno samopouzdanje.
Da je nastupila i da taj nastup nije bio prvorazredan,
žestoko bi je popljuvali.
Nisam se brinula hoću li moći dokazati da to mogu.
Pjevala sam cijeli život, a pjevanje u baru
puno više opterećuje glas nego pjevanje dva sata na koncertu.
Kad je nastupila, shvatili su da itekako zna pjevati.
Razuvjerila je sve nevjerne Tome.
Bend koji je okupila bio je svjetska klasa
i svake smo večeri nudili vrhunsku zabavu.
Daleko si dogurala, dušo.
A ideš još dalje, pa eto.
Bilo je enormno i globalno.
Došli smo do Australije. Bili smo u Kanadi.
Stigli u Europu.
Silno ste popularni u Americi, osvajate Europu,
mnogo je slušatelja u Aziji i Africi.
Što planirate za ta dva kontinenta?
Posjetiti ih.
Uopće nismo stajali.
Prepoznavanje ima različita obličja.
Prepoznala ju je golema publika
koja obuhvaća sav country i sav pop.
Kad dobijete tako jednoglasnu reakciju
i pozitivna je, mnogim ljudima čak pomaže,
pomislite: „Ajme!”
U tom trenutku pomislite:
„Nisam znala koliki utjecaj može imati neki stih
ili neki izraz.”
Više nije riječ o brojevima.
Važniji je učinak na druge.
Jesi li spreman, Miami?
Bilo je jasno iz reakcija
da su obožavatelji… Bili su silno raznoliki.
Nije postojao jedan tip obožavatelja Shanije Twain.
Obraćam se djeci.
Voliš li pjevati?
-Što voliš pjevati? -Ne znam.
Obraćam se roditeljima. Djedovima i bakama.
Obraćam se onima koji su već čuli za mene iz drugih zemalja.
Ljudima iz svih slojeva.
Postoji razlog zašto Shaniju obožavaju i u LGBTQ zajednici,
jer svatko tko vidi tu razinu samopouzdanja,
a sam je žrtva borbe i ugnjetavanja,
smatra to silno privlačnim.
Jer to im daje dopuštenje
da se šepure na isti način kao Shania.
Jedan od razloga zašto ima toliko sljedbenika
u LGBTQ+ zajednici jest
kostimiranje i odjeća koju je nosila
jer ta konkretna zajednica, kojoj pripadam,
poistovjećuje se s imidžom.
Od Dorothy u Čarobnjaku iz Oza do Shanije Twain,
provlače se pamtljive, upečatljive slike.
To je ono što čuvamo. To je ono što volimo.
Uvijek sam govorio da me iznenađuje što u countryju općenito
nije bilo više otvoreno homoseksualnih glazbenika.
Jer mislim da je u srži country glazbe
razočaranje, slomljeno srce,
osjećaj da si nedovoljno dobar, osjećaj gubitka.
To je, nažalost, iskustvo svih homoseksualaca
u nekom trenutku.
Meni je dugo bilo tako, nema dvojbe.
Kad nađeš glazbenika
koji to može iskoristiti i napisati pjesmu koja se bavi time,
i to na način
koji je veseo, camp i razigran,
čak i duhovit, ako se možete smijati samom sebi,
mislim da je i to važno iskustvo gay kulture.
Doprla je do mene kroz liniju i pružila mi osjećaj sigurnosti kad sam bio dijete.
Večeras je na vrhu svijeta zabave…
Shania Twain se ubraja među najprodavanije pjevačice.
Ona i suprug Robert Lange „Mutt” žive u Švicarskoj i pripremaju četvrti album.
Ne zna se u kojem je Shania mjesecu trudnoće.
Ima 35 godina. Napravit ćemo još jednu kratku stanku…
Oduvijek sam htjela biti majka
i bio je veliki razmak između albuma Come On Over i Up!
tako da sam imala vremena za dijete
i odmor nakon toliko godina napornog rada.
Morate ostaviti sve drugo po strani da biste izgradili karijeru,
a ja nisam htjela biti majka koja je odsutna i posvećena samo karijeri.
Karijera mi nikad ne bi mogla biti važnija od djeteta.
Pjevate li mu uspavanke?
Pjevam.
Biste li otpjevati malo?
Otpjevat ću vam svoju uspavanku…
-Da? -…koju sam izmislila.
On se zove Eja, Eja D'Angelo, uvijek ga zovem Eja D. Ide ovako…
Eja D., znaš li brojati do jedan, dva, tri?
Je li itko tako krasan kao moj Eja D.
Nisam provela toliko vremena u studiju tijekom pripreme Upa!
jer sam rodila Eju, dojila sam ga 14 mjeseci.
Kad bi navečer napokon zaspao, ja bih išla u studio i snimala vokale.
Imala bih oko četiri sata kad bi zaspao.
Naravno, Mutt je bio uporište u studiju.
Sve se organizirao oko moje dostupnosti.
A postao je tata pa i sam pazi na to.
Pomagalo nam je što to zajedno prolazimo
i pokušavamo sve uravnotežiti.
Idemo
STUDENI 2002. OBJAVLJEN JE 'UP!'
Ne želim te za vikend
Ne želim te na jednu noć
Namjera je bila da ostanem vrlo pozitivna, otuda i naslov Up!
Cilj mi je bio pisati pjesme koje će me i dalje nositi kao umjetnicu,
kako se ne bi sve raspalo,
što su zacijelo svi očekivali.
Malo ljudi ima tri dijamantna albuma zaredom.
To nije bio pritisak, ali sigurno je bio cilj.
'UP!' JE TREĆI UZASTOPNI DIJAMANTNI ALBUM.
JEDINA JE UMJETNICA KOJA JE TO POSTIGLA
U POVIJESTI.
Koliko umjetnika objavi megauspješan album
pa još jedan takav, a kamoli dva?
Uhvatit ću te dok te još vidim
Uhvatit ću te makar trajalo cijelu noć
I treći je album postigao dijamantnu tiražu,
što je pružilo sjajan, fantastičan osjećaj da se sve isplatilo.
Jasno, to je bio vrhunac u mojoj karijeri,
baš kao što bi bio svakomu.
Istodobno su objavljene tri inačice albuma.
To je bilo vrlo uzbudljivo.
Postojala je country inačica, zvali smo je zelena inačica,
crvena inačica, tzv. pop inačica,
i plava inačica, koja je bila međunarodna.
To nitko nikad prije nije izveo.
A meni je to bilo inspirativno i pametno.
Snimanje spotova postalo mi je zabavnije.
Pratile su ih nevjerojatne kreacije.
Spot s motociklom, jedan od najskupljih u povijesti,
u to vrijeme.
Bio je to pun pogodak.
Imali smo puno hitova s tog albuma.
U redu, Chicago!
NA TURNEJI UP! SHANIA JE NASTUPILA U GOTOVO 100 ARENA
DILJEM SVIJETA PRED MILIJUNIMA OBOŽAVATELJA
Za turneju Up! dobila sam novi utjecaj
iz produkcije velikih rock bendova,
npr. Metallice, jer je menadžment preuzeo Q Prime,
a oni su imali golemo iskustvo s velikim rock koncertima
s pirotehnikom i svime time.
Bilo je sjajno što sam mogla još rasti.
Postalo je još ekstravagantnije, poput golemih rock koncerata.
Vidimo se na turneji, laku noć!
Od prvog susreta,
tijekom cijele turneje Up!,
jako smo se zbližili.
Kad si stalno s nekim,
neizbježno si prisutan pri usponima i padovima.
Počeo sam to primjećivati potkraj turneje.
Bližio se kraj turneje, na samom kraju turneje,
išla sam jahati i ugrizao me krpelj.
Krpelj je bio zaražen boreliozom.
Oboljela sam od borelioze.
Moji su simptomi bili strašni
jer prije dijagnoze imala sam vrtoglavicu na pozornici, gubila sam ravnotežu.
Bojala sam se da ću pasti s pozornice, a pozornica je prilično visoka.
Držala sam se daleko od ruba i prilagođavala ono što radim.
Doživljavala sam sićušna zamračenja, ali redovito, tipa…
Svake minute ili svakih 30 sekundi.
Imala sam sve simptome borelioze koje je trebalo provjeriti.
Bila sam dobro.
Ali glas mi nikad više nije bio isti. Jednostavno…
počeo je čudno i nekontrolirano pucati,
nisam mogla upravljati protokom zraka.
Nisam to shvaćala.
OBJAVILA JE NAJBRŽE PRODAVANI ALBUM GLAZBENICE.
IMAO JE TRI NOVE PJESME, NO ODUSTALA JE OD NOVOG ALBUMA
Mislila sam da sam zauvijek izgubila glas. Nikad više neću pjevati.
To je bilo jako mučno gledati.
Nikad nisam toliko suosjećao s nekim.
Radio sam s mnogim umjetnicima s problemima.
Došla je u Nashville, obišla stručnjake posvuda.
DOK SE BORILA S UČINCIMA BORELIOZE,
SHANIA SE SUOČILA S JOŠ JEDNOM PRIVATNOM KRIZOM
U potrazi za uzrokom
nedostatka kontrole nad glasom i promjene glasa,
suočila sam se s razvodom.
Muž me ostavio zbog druge žene.
Bila vam je najbolja prijateljica. Upustila se u preljub s vašim mužem,
nevjera je izazvala rastavu.
Proživljavam posve drugi užas…
i…
ja…
Ne vidim smisla da nastavim glazbenu karijeru.
Bio sam u svojoj kući u Nashvilleu kad me nazvala
i rekla da joj se čini da će se ona i Mutt rastati.
Bilo je to jako tužno, tužno razdoblje.
Nažalost, sjećam ga se jako dobro.
Kad sam izgubila Mutta, mislila sam…
Mislila sam da…
da je tuga izazvana time
sličnog intenziteta kao kad sam izgubila roditelje.
I… bilo je poput smrti.
Bilo je to poput smrti, bio je to kraj, trajni kraj mnogih aspekata mog života.
A nisam preboljela smrt svojih roditelja. Tako da sam mislila da nikad neću ni to.
Kako to preboljeti?
Jedino mogu
odrediti kako ću dalje.
Kako ću se izvući iz te rupe
u koju sam upala?
Tek tako, znate?
Morala sam ići jako polako.
Pisanje pjesama bio je prvi korak.
Bilo je teško slušati sebe
na radnim snimkama.
Uvijek su trebale milisekunde
da shvatim.
DOK SE BORILA DA SE OPORAVI OD GUBITKA GLASA,
SHANIA JE DOBILA POZIV ZA SURADNJU
S JEDNIM OD NAJUSPJEŠNIJIH I NAJPOZNATIJIH PJEVAČA SVIJETA
Lionel Richie obratio se mom menadžmentu
i rekao da snima album i želi da country pjevači nanovo snime te pjesme.
Došli smo do „Endless Love”.
„Koga želiš?”
„Želim Shaniju Twain.”
Nisam znao njezinu tadašnju priču.
Samo sam znao da je ona moj izbor za „Endless Love” i partnericu u pjesmi.
Naravno, nazvao sam je.
Nije mi bilo ugodno izložiti se takvom pritisku.
Rekla sam ne. Odbila sam.
Ali uporno se javljao i nekoliko puta me molio.
Rekao sam joj da ćemo se naći u Nashvilleu.
„Ne, ne mogu doći u Nashville.”
„Dobro. Dovest ću te u Kaliforniju.”
„Ne mogu doći u Kaliforniju.”
Moje je sljedeće pitanje bilo gdje se želi sastati.
Na telefonu sam i govorim…
„Znaš, Lionele, jednostavno ne mogu.
Žao mi je. Želim to učiniti.
Da bar pjevam dovoljno dobro da to mogu izvesti, ali ne pjevam.
Žao mi je.”
Prije kraja poziva uvjerio me da to učinim.
Naravno, predložila je da se nađemo na Bahamima.
Snimao sam na mnogo mjesta,
ali Bahami bi bili posljednje mjesto koje bi mi palo na pamet za to.
Napokon sam stigao
i dok sam ulazio,
kaže da želi razgovarati sa mnom nasamo kod bazena.
Pokušava me uvjeriti da to ne može izvesti.
Psujem ispod glasa: „Kako si me mogao uvući u to?”
To je najgori dan u mom životu, neću moći, pod silnim sam stresom.
Lionel neće odustati, znala sam,
ali bio je to tako nježan, blag pritisak.
Pomislila sam, ako zakažem,
radije ću zakazati s nekim tko je pun razumijevanja, drag i ljubazan.
Rekao sam: „Ući ćemo u ovu prostoriju,
ali moraš ući sa mnom.
Znaš što će se dogoditi? Otkrit ćemo nešto.
Lionel Richie i Shania Twain odradit će svoje.”
Pritisak je bio jak. Taj dan bio je silno stresan.
Drago mi je da je gotovo i da je dobro završilo.
Trebalo mi je puno ohrabrenja ljudi oko mene
da to zbilja učinim.
A Lionel Richie bio je važan dio toga.
David Foster i Michael Bublé bili su još jedan važan dio toga.
Oprah Winfrey bila je dio tog putovanja.
Još jedan jak poticaj dao mi je susret s Gladys Knight.
Vjerojatno mi je najdraža vokalistica.
Rekla mi je da moram stati pred mikrofon i krenuti. I ne odustajati.
Naučila sam, ako uspijem dovesti svoj glas do nekog mjesta,
uz puno truda,
držat će barem dovoljno dugo da otpjevam sjajan vokal.
2012. - NAKON USPJEŠNIH DUETA SHANIA SE ODLUČILA VRATITI NASTUPIMA
UZ SPEKTAKULARNI ŠOU U LAS VEGASU
Hvala. Da!
Bila je golema obveza pristati na Las Vegas,
ali baš to mi je bilo potrebno.
Prošlo je jako dugo.
Više od deset godina od nastupa uživo.
Da vas čujem.
Kad sam preuzela obvezu prema Caesars Palaceu,
osjetila sam golem pritisak.
Ali jedini način da išta postignem
u smislu glasa bio je da se natjeram da pjevam.
Trebao bi vam malj da je oborite,
a onda bi ustala.
Ustala bi.
To je shvatila kao izazov.
Vidjela je to kao priliku da pokaže ljudima.
Sljedeće je bilo snimanje albuma.
SHANIA JE POČELA SNIMATI NOVI ALBUM
PRVI OTKAD SE RASTALA OD SUPRUGA I GLAZBENOG PARTNERA MUTTA LANGEA
Dugo je trebalo da budem spremna opet pisati i snimati.
Bojala sam se povratka u studio bez Mutta.
Zapravo je više bila riječ o tome
da se izborim za neovisnost
i to je bila vježba…
Rekla sam: „Ne možeš nikad više ne stvarati glazbu
zato što nemaš Mutta.
Moraš jednostavno početi.”
Bila sam prestravljena. Istinski.
Ne znam kamo idem. Odlazim iz studija. Dajem otkaz.
Samo se šalim.
Onda sam rekla: „Dobro, neću se samo
vratiti u studio bez njega nego ću i sama napisati svu glazbu
i opet otkriti samu sebe kao kreativnu osobu.
Kakva sam bila cijelu mladost.
Krasan je dan.
STUDIO STICKY
Ne znam, mogli bismo organizirati roštilj.
Možda ne.
Bila je ranjiva i svatko
tko se bavi glazbom… Djeluje terapijski na mnoge ljude.
Za nju je to bio trenutak u kojem se mogla otvoriti
i govoriti o temama o kojima dotad nije.
Zbog tebe ja sam ja
Odjednom sam nešto što nisam bila
Zbog tebe vidim
Shania govori o tekstovima i temama koje su joj važne.
A ja je umirujem: „U redu je. Dobro je.
Važno je to izreći. Ljudi moraju čuti tu tvoju stranu.”
Mislim da joj je to dalo samopouzdanje da pomisli:
„Da, dobro. Fora. Nastavimo tako.”
To je bilo prelijepo.
Bilo je to sjajno iskustvo.
Now mi je najdraža
dosad snimljena pjesma koju i dalje rado slušam.
2017. - 'NOW' JE DOSPIO NA VRH AMERIČKIH I KANADSKIH LISTA
I BIO JOJ JE PRVI ALBUM NA BROJU JEDAN NA SVIM GLAVNIM TERITORIJIMA
Uvijek kažem kako sumnjam da bih imala
karijeru koju imam
i karijeru koju i dalje želim imati da Shania nije bila Shania.
Za mene je Shania Twain superzvijezda
s kojom sam imala čast pjevati na pozornici s 14 godina.
Imala je veliku ulogu u tome da me prepoznaju
i primijete kao mladu kanadsku pjevačicu.
Bog, Shania. Sjećaš li me se?
Kad gledale koliko su raznoliki umjetnici na koje je utjecala,
njezin je doseg golem.
Nikad nije dopustila da podrijetlo,
identitet, činjenica da je žena,
nikad nije dopustila da išta od toga određuje što želi činiti,
a to je bilo stvarati glazbu i ići svojim putem.
Učinila je to drukčije. Zbilja je utrla put.
Mislim da se to vidi u karijeri glazbenica poput Taylor Swift
i u karijeri poput moje, jer smo slijedile taj obrazac.
Shania je rekla da se ne morate pridržavati žanrova.
Ako diskograf kaže da nešto učinite,
a srce kaže nešto drugo, slijedite srce. Mrak je.
Sjajno je što i dalje radi. Ne odmara se. Sviđa mi se to kod nje.
Volim isploviti i opustiti se, razmišljati.
Moram ponijeti gitaru i povesti psa.
Katkad se samo usidrim i…
nadahnjujem se.
Nisam djevojka
Nisam dječak
Nisam dijete
Nisam igračka
Jer ja sam kraljica
Uvijek sam vrlo hrabro i jasno izražavala što mislim
i iznosila svoju perspektivu kao žena.
Svoju perspektivu u odnosima,
način na koji smatram da žene treba tretirati, poštovati,
te i dalje tako mislim.
Nastavit ću prenositi tu poruku.
Ja sam svoj šef. Preuzimam odgovornost za ono što mislim, što kažem,
za ono što činim i…
I neću dopustiti da me zastrašuju. Neće me maltretirati.
Govorit ću što mislim.
SHANIA NASTAVLJA STVARATI NOVU GLAZBU
I DONOSITI SVOJ JEDINSTVENI GLAS VJERNOJ GLOBALNOJ PUBLICI
Ovdje sam u Londonu, dovršavam album sa sjajnim talentima iz Velike Britanije.
Kreativcima.
I uživam što sam u istoj prostoriji s drugim ljudima.
I stvaram glazbu. Kakav sjajan osjećaj.
Mark Ralph je autor i producent
koji ima nevjerojatan, jedinstven način rada.
Ima mnogo sjajnih elektroničkih zvukova u svojim produkcijama.
Očekivala sam da ćemo tako stvarati,
ali uđeš u sobu s Markom Ralphom i sve se prirodno razvija.
Nema beata, nema elektroničkih zvukova i slično.
Nema ničega.
U pozadini sam, radim normalnom brzinom, a on zuji naokolo. Super je.
Skakućem i ludo se zabavljam
i mislim da će obožavatelji uživati.
I zbilja razgaljuje. Još uvijek nastupam iz ženske perspektive.
Više se vraćam na područje,
ne želim reći ženskog osnaživanja nego samoosnaživanja.
Žena sam, ali osjećam se jako dobro u svojoj koži
i ispričavam se manje nego ikad.
Osjećam se dobro. Osim ako me nešto drugo ne zadesi putem.
Kao i uvijek, mislim da ću ponovno ustati.
Shania Twain nije smjela biti ovako žestoka u pjesmi! Recite što hoćete!
TRENUTAK KAD SHANIA KAŽE: „IDEMO, CURE”
I ja, Shania!
Prijevod titlova: Ana Sabljak